=== De Forenede Nationer (FN) ===
[[Forenede Nationer|FN]] har haft en central rolle i konflikten fra starten. Det skal i denne henseende fremhæves, at FN består af mange forskellige organer, som i nogen grad handler uafhængigt af hinanden, hvorfor disse FN-organer også har haft forskellige reaktioner til forskellige elementer af den israelsk-palæstinensiske konflikt. Ligeledes har de forskellige FN-organer forskellige juridiske muligheder, når det kommer til at intervenere i selve konflikten. Således vil eksempelvis [[FN's sikkerhedsråd|FN's Sikkerhedsråd]] have mere vidtgående muligheder for at intervenere end [[FN's generalforsamling|FN's Generalforsamling]], hvis resolutioner kun har karakter af en anbefaling. I FN's Sikkerhedsråd har USA hyppigt anvendt sin veto-stemme til at blokkere resolutioner rettet mod Israel, hvilket har vakt kritik af USA.<ref>Newton, Creede Newton (d.19 maj 2021): "[https://www.aljazeera.com/news/2021/5/19/a-history-of-the-us-blocking-un-resolutions-against-israel A history of the US blocking UN resolutions against Israel] {{Webarchive|url=https://web.archive.org/web/20210519172215/https://www.aljazeera.com/news/2021/5/19/a-history-of-the-us-blocking-un-resolutions-against-israel |date=19. maj 2021 }}". ''[[Al-Jazeera|Al-jazeera]]''. Hentet 19. maj 2021</ref> I henhold til en rapport fra UN Watch var Israel omvendt det land i verden, der i 2020 blev fordømt flest gange af FN's Generalforsamling (17 resolutioner fordømte dem i 2020, mens blot 6 fordømte andre lande).<ref>Al-jazeera (24. december 2020): "[[Israel most condemned by UN in 2020 – three times other nations]]". ''[[Al-Jazeera|Al-jazeera]]''. Hentet 19. januar 2021</ref> Ligeledes har USA også kritiseret FN's menneskerettighedsorgan (UNHRC) for at have et: "''uforholdsmæssigt stort fokus [på Israel] og en uendelig fjendtlighed over for Israel''", hvilket afstedkom, at USA trak sig ud af dette FN-organ i 2018.<ref>Wroughton, Lesley et al. (19. juni 2018): "[https://www.reuters.com/article/us-un-rights-usa-idUSKBN1JF24X U.S. quits U.N. human rights body, citing bias vs. Israel, alarming critics] {{Webarchive|url=https://web.archive.org/web/20210519172216/https://www.reuters.com/article/us-un-rights-usa-idUSKBN1JF24X |date=19. maj 2021 }}". ''[[Reuters]]''. Hentet 19. maj 2021.</ref>
Kultur